**PERIAATTEELLINEN TOIMINTAKERTOMUS 2017 – 2019**

**1. VAALIEN TÄYTTÄMÄ TOIMINTAKAUSI**

Kristillisdemokraattien toimintakautta 2017 - 2019 ovat leimanneet neljät eri vaalit. Kuntavaaleissa 2017 onnistuimme lisäämään kannatusta sekä valtuutettujen määrää. Presidentinvaaleissa puolue suositteli presidentti Sauli Niinistön uudelleen valintaa. Eduskuntavaaleissa 2019 puolueen paikkamäärä säilyi samana, mutta puolue eteni lisäten kannatustaan edellisiin eduskuntavaaleihin verrattuna. Eurovaaleissa 2019 jäimme niukasti meppipaikasta.

**2. KUNTAVAALIT 2017 – Inhimillisempi ote**

Kuntavaalit 2017 käytiin teemalla inhimillisempi ote. Saimme kuntavaaleissa nostettua valtuutettujen ja äänien määrää. 105 551 äänellä saimme 316 valtuutettua ja 4,1% kannatuksen. Kampanjassa otettiin kantaa erityisesti hallituksen leikkauksiin. Ne olivat kurjistaneet lapsiperheiden ja ikäihmisten arkea.

**3. PRESIDENTINVAALIT 2018 – Presidentti Sauli Niinistön taakse**

Presidentti Sauli Niinistö ilmoitti keväällä 2017 halukkuudestaan uudelle presidenttikaudelle valitsijayhdistyksen ehdokkaana. Seinäjoen puoluekokouksessa 2017 Kristillisdemokraattien puoluekokousedustajat päättivät asettua suosittelemaan presidentti Sauli Niinistön uudelleenvalintaa valtaosan jäsenistöstä asettuessa Niinistön taakse. Kristillisdemokraattien jäsenet kampanjoivat aktiivisesti presidentin uudelleen valinnan puolesta. Sauli Niinistö valittiin presidentiksi ensimmäisellä kierroksella. Tämä oli ensimmäinen kerta suoran kansanvaalin historiassa, kun ehdokas on valittu jo ensimmäisellä äänestyskierroksella.

**4. EDUSKUNTAVAALIT 2019 – Suomi johon voit luottaa**

Kristillisdemokraatit lähtivät eduskuntavaaleihin teemalla ” Suomi, johon voit luottaa”. Puolueen puheenjohtaja nautti kannatusmittauksissa kansan luottamusta ja tavoitteena oli tämän luottamuksen kanavoiminen puolueen kasvuksi. Puolue sai vaaleissa 120 039 äänellä ja 3,9 % kannatuksella viisi kansanedustajaa. Puolue kampanjoi kannustavamman perusturvan, inhimillisemmän vanhustenhoidon ja yritteliäämmän Suomen puolesta.

**5. EUROVAALIT 2019 – Enemmän irti EU:sta**

Eurovaalit pidettiin muutama kuukausi eduskuntavaalien jälkeen. Tästä huolimatta Kristillisdemokraateilla oli uusi raikas kampanjailme sekä sanoma EU:n kehittämisestä. Eurooppalaisen yhteistyön tulee tuottaa enemmän hyvinvointia kansalaisilleen. Päätöksenteon tuloksellisuutta lisäämällä on palautettava kansalaisten luottamus eurooppalaiseen yhteisöön. Puolue sai 89 166 ääntä ja 4,87 % kannatuksen.

**6. VIESTINTÄ JA JÄRJESTÖTYÖ**

Toimintakaudella 2017-2019 keskityttiin pitkälti vaalityön tekemiseen ja vaalitiedottamisen parantamiseen. Toimintavuodelle osui myös puolueen viestinnän ja järjestötyön kannalta tärkeitä tapahtumia.

Puolueen sosiaalisen median sivuja: Facebookia, Twitteriä, Instagramia ja Youtubea päivitettiin säännöllisesti. Perustimme asiantuntijaryhmiä tukemaan eduskuntaryhmän työskentelyä ja tulevaisuustyöryhmä jatkoi toimintaansa. Ajatushautomo Kompassi perustettiin maaliskuussa 2016.

Vuoden 2018 aikana pidettiin koko Suomen kattava ” kestävää lähimmäisyyttä” -kiertue kaikkien maakuntien alueilla. Puolueen 60-vuotisjuhlat pidettiin 5.5.2018 Helsingissä. Vanhalla Ylioppilastalolla pidettyihin juhliin osallistui noin 250 henkilöä

KD on entistä selkeämmin osa eurooppalaista kristillisdemokratiaa. Puolue pääsi EPP:n täysjäseneksi keväällä 2018 ja saimme osaltamme isännöidä EPP:n puoluekokousta marraskuussa 2018 Helsingissä.

Vanhusasiavaltuutetun puolesta kerättiin nimiä vuoden 2018 aikana. Kansalaisaloitteeseen saatiin yhteensä noin 42 000 allekirjoitusta. KD:n esillä pitämä työ tuotti hedelmää, kun hallitus otti asian hallitusohjelmaansa.

Eduskuntavaalien avaus pidettiin 9. - 10.2.2019 Hämeenlinnan Aulangolla, johon osallistui peräti noin 220 osallistujaa.

**6.1.** **Jäsenkehitys**

|  |  |  |  |  |  |  |
| --- | --- | --- | --- | --- | --- | --- |
| **JÄSEN- JA JÄRJESTÖTILANNE** |   |  |  |   |  |  |
|   |  |  | **Jäs.määrä** | **Jäs.määrä** | **2017** | **2018** |
| **PIIRI** | **Osastot 2017** | **Osastot 2018** | **31.12.2017** | **31.12.2018** | **maksetut** | **maksetut** |
| Helsinki | 5 | 3 | 550 | 520 | 348 | 330 |
| Uusimaa | 17 | 17 | 1018 | 1008 | 762 | 735 |
| Varsinais-Suomi | 15 | 14 | 550 | 530 | 376 | 361 |
| Satakunta | 14 | 14 | 401 | 358 | 279 | 253 |
| Häme | 12 | 11 | 758 | 707 | 541 | 520 |
| Pirkanmaa | 17 | 16 | 853 | 812 | 615 | 606 |
| Kymi | 14 | 13 | 681 | 642 | 546 | 501 |
| Etelä-Savo | 12 | 11 | 445 | 405 | 378 | 340 |
| Pohjois-Karjala | 12 | 12 | 422 | 386 | 306 | 279 |
| Pohjois-Savo | 10 | 10 | 467 | 439 | 340 | 309 |
| Keski-Suomi | 15 | 15 | 677 | 647 | 496 | 489 |
| Pohjanmaa | 20 | 20 | 1084 | 1006 | 778 | 762 |
| Keski-Pohjanmaa | 9 | 9 | 777 | 756 | 557 | 546 |
| Pohjois-Pohjanmaa ja Kainuu | 12 | 12 | 492 | 468 | 314 | 306 |
| Lappi | 4 | 4 | 161 | 160 | 94 | 86 |
| **Yhteensä** | **188** | **181** | **9 336** | **8 834** | **6 730** | **6 423** |

**7. OHJELMATYÖ JA SÄÄNNÖT**

Toimintakauden keskeisimmän ohjelmatyön muodostivat kuntavaalien, eduskuntavaalien ja eurovaalien ohjelmat. Toimintakauden aikana tehtiin myös ohjelmat:

- Tasa-arvo ja yhdenvertaisuusohjelma 2017

- Senioriohjelma 2018

- Perhepoliittinen ohjelma 2018

- Yksinasuvien ja yksinäisten politiikkaohjelma 2019

- Ilmasto- ja energiapoliittinen ohjelma 2019

- Veropoliittinen ohjelma 2019

**8. TALOUS**

Puolueen taloustilanne on pysynyt viime vuodet vakaana. Talouden hallinta on ollut jo pitkään systemaattista ja pohjautuu aina eduskuntavaalikaudeksi laadittavaan taloussuunnitelmaan. Käytettävissä olevien rahavarojen erityisen korostettu tarve koskee merkittävimmin eduskuntavaalipanostuksia.

Vaalikaudelle 2015 – 2019 laadittu talouden hallintasuunnitelma tuotti suht merkittävän rahallisen panostuksen huhtikuun 2019 eduskuntavaalien sekä myös eurovaalien kampanjoiden käyttöön. Eduskuntavaalikauden 2019 - 2023 Taloussuunnitelma tullaan käsittelemään ja päättämään syksyn 2019 puoluehallituksessa ja puoluevaltuustossa.

Alla vielä kahden viimeisimmän tilinpäätöksen keskeisiä lukuja.

**Keskeisiä talouden lukuja 2018 2017**

**Tulos:** 161.403,55 31.371,88
**Taseen loppusumma:** 743.956,89 594.084,58
**Oma Pääoma:** 692.585,04 531.181,49

**Rahat ja pankkisaamiset:** 553.293,98 405.815,69

**Keskeiset tuotot:**

Puoluetuki 740.875,00 740.875,00

Jäsenmaksut (henkilö-) 202.380,48 188.586,44